વડોદરાઃ ભરૂચ શહેરના કસક વિસ્તારમાં સ્વચ્છ ભારત મિશન અંતર્ગત સ્વચ્છતાનો કાર્યક્રમ રાખવામાં આવ્યો હતો. જેમાં પ્લાસ્ટીકની પોટલીઓ મળી આવતાં સાંસદ મનસુખ વસાવાએ પીતા હોય તો ભલે પણ વ્યવસ્થિત જગ્યાએ પીવું જોઇએ તેવી ટીપ્પણી કરી હતી. એક તરફ રાજય સરકાર દારૂબંધીના કાયદાને વધુ કડક બનાવી રહી છે તો બીજી તરફ ભાજપના સાંસદને લોકો દારૂ પીવે તેની સામે કોઇ વાંધો ન હોવાનું ફલિત થયું છે. સાંસદની ટીપ્પણીનો વીડીયો સોશિયલ મીડીયામાં વાઇરલ થયો હતો.